REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj 06-2/153-18

20. jun 2018. godine

B e o g r a d

ZAPISNIK

SA 50. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 20. JUNA 2018. GODINE

Sednica je počela u 14,24 časova.

 Sednici je predsedavao dr Aleksandar Martinović, predsednik Odbora.

Sednici su prisustvovali članovi Odbora: Aleksandar Marković, Veroljub Matić, Katarina Rakić, Marko Zeljug, Đorđe Milićević, Branimir Jovanović, Momo Čolaković i Petar Petrović.

Sednici su prisustvovali i zamenici članova Odbora: Vera Jovanović, zamenik Darka Laketića i Goran Nikolić, zamenik Dušice Stojković.

Sednici nisu prisustvovali članovi Odbora: Darko Laketić, Dušica Stojković, Vojislav Šešelj, Nemanja Šarović, Branka Stamenković, Goran Ćirić, Nenad Konstantinović i Nenad Čanak.

Sednici je prisustvovao i narodni poslanik Srđan Nogo (napustio sednicu u toku odlučivanja o tačkama 1-7).

Predsednik Odbora je obrazložio da je sednicu sazvao u roku kraćem od roka predviđenog članom 72. stav 2. Poslovnika Narodne skupštine, zbog potrebe da se razmotre i donesu akta iz predloženog dnevnog reda.

Pre utvrđivanja dnevnog reda, Odbor je jednoglasno prihvatio predlog predsednika Odbora za obavljanje zajedničkog jedinstvenog pretresa o tač. 1-7. predloženog dnevnog reda, na osnovu člana 82, člana 92. stav 2, člana 192. st. 2. i 3. i člana 193. Poslovnika Narodne skupštine.

Odbor je većinom glasova prihvatio predlog predsednika Odbora za obavljanje zajedničkog jedinstvenog pretresa o tač. 8-10. predloženog dnevnog reda, koji je podneo na osnovu člana 82, člana 92. stav 2, člana 192. st. 2. i 3. i člana 193. Poslovnika Narodne skupštine.

 Na predlog predsednika, Odbor je jednoglasno utvrdio sledeći

 D n e v n i r e d:

 - usvajanje zapisnika sa 48. i 49. sednice Odbora -

1. Razmatranje obaveštenja zamenika generalnog sekretara Narodne skupštine o izricanju mere održavanja reda narodnom poslaniku Balši Božoviću, na Petoj sednici Prvog redovnog zasedanja Narodne skupštine Republike Srbije u 2018. godini (21 Broj: 120-1261/18 od 21. maja 2018. godine);
2. Razmatranje obaveštenja zamenika generalnog sekretara Narodne skupštine o izricanju mere održavanja reda narodnom poslaniku Zoranu Živkoviću, na Petoj sednici Prvog redovnog zasedanja Narodne skupštine Republike Srbije u 2018. godini (21 Broj: 120-1299/18 od 25. maja 2018. godine);
3. Razmatranje obaveštenja zamenika generalnog sekretara Narodne skupštine o izricanju mere održavanja reda narodnom poslaniku Srbislavu Filipoviću, na Petnaestoj posebnoj sednici Narodne skupštine Republike Srbije u 11. Sazivu (21 Broj: 120-1331/18 od 29. maja 2018. godine);
4. Razmatranje obaveštenja zamenika generalnog sekretara Narodne skupštine o izricanju mere održavanja reda narodnom poslaniku Nogo Srđanu, na sednici Šestog vanrednog zasedanja Narodne skupštine Republike Srbije u Jedanaestom sazivu u 2018. godini (21 Broj: 120-2172/18 od 5. juna 2018. godine).
5. Razmatranje obaveštenja zamenika generalnog sekretara Narodne skupštine o izricanju mere održavanja reda narodnim poslanicima Bošku Obradoviću i Sonji Pavlović na sednici Šestog vanrednog zasedanja Narodne skupštine Republike Srbije u Jedanaestom sazivu u 2018. godini (21 Broj: 120-2206/18 od 8. juna 2018. godine);
6. Razmatranje obaveštenja zamenika generalnog sekretara Narodne skupštine o izricanju mere održavanja reda narodnim poslanicima Radoslavu Milojičiću i Dijani Vukomanović na sednici Sedmog vanrednog zasedanja Narodne skupštine Republike Srbije u Jedanaestom sazivu u 2018. godini (21 Broj: 120-22044/18 od 14. i 15. juna 2018. godine);
7. Razmatranje obaveštenja zamenika generalnog sekretara Narodne skupštine o izricanju mere održavanja reda narodnom poslaniku Miroslavu Aleksiću na sednici Sedmog vanrednog zasedanja Narodne skupštine Republike Srbije u Jedanaestom sazivu u 2018. godini (21 Broj: 120-2299/18 od 18. juna 2018. godine);
8. Razmatranje predloga predsednika Narodne skupštine za donošenje rešenja o nastavku rada Miroslava Šestovića na položaju šefa Kabineta predsednika Narodne skupštine (01 broj: 112-2184/18 od 6. juna 2018. godine);
9. Razmatranje zahteva zamenika generalnog sekretara Narodne skupštine za dobijanje saglasnosti za zasnivanje radnog odnosa na neodređeno vreme sa novim licima u Službi Narodne skupštine (03 broj: 112-2342/18 od 19. juna 2018. godine);
10. Razmatranje predloga zamenika generalnog sekretara Narodne skupštine za donošenje rešenja o nastavku rada na položaju, do isteka roka na koji su postavljeni, za Radoslava Vujovića, Darija Kukolja i Marinu Šuković (03 broj: 112-2343/18 od 19. juna 2018. godine).

Pre prelaska na rad po utvrđenom dnevnom redu, Odbor je jednoglasno, bez primedaba, usvojio zapisnike sa 48. i 49. sednice Odbora.

**Prva - sedma tačka dnevnog reda**: Razmatranje obaveštenja zamenika generalnog sekretara Narodne skupštine o izricanju mere održavanja reda narodnom poslaniku Balši Božoviću, na Petoj sednici Prvog redovnog zasedanja Narodne skupštine Republike Srbije u 2018. godini; Razmatranje obaveštenja zamenika generalnog sekretara Narodne skupštine o izricanju mere održavanja reda narodnom poslaniku Zoranu Živkoviću, na Petoj sednici Prvog redovnog zasedanja Narodne skupštine Republike Srbije u 2018. godini; Razmatranje obaveštenja zamenika generalnog sekretara Narodne skupštine o izricanju mere održavanja reda narodnom poslaniku Srbislavu Filipoviću, na Petnaestoj posebnoj sednici Narodne skupštine Republike Srbije u Jedanaestom sazivu; Razmatranje obaveštenja zamenika generalnog sekretara Narodne skupštine o izricanju mere održavanja reda narodnom poslaniku Nogo Srđanu, na sednici Šestog vanrednog zasedanja Narodne skupštine Republike Srbije; Razmatranje obaveštenja zamenika generalnog sekretara Narodne skupštine o izricanju mere održavanja reda narodnim poslanicima Bošku Obradoviću i Sonji Pavlović na sednici Šestog vanrednog zasedanja Narodne skupštine Republike Srbije u Jedanaestom sazivu u 2018. godini; Razmatranje obaveštenja zamenika generalnog sekretara Narodne skupštine o izricanju mere održavanja reda narodnim poslanicima Radoslavu Milojičiću i Dijani Vukomanović na sednici Sedmog vanrednog zasedanja Narodne skupštine Republike Srbije u Jedanaestom sazivu; Razmatranje obaveštenja zamenika generalnog sekretara Narodne skupštine o izricanju mere održavanja reda narodnom poslaniku Miroslavu Aleksiću na sednici Sedmog vanrednog zasedanja Narodne skupštine Republike Srbije u Jedanaestom sazivu u 2018. godini.

U skladu sa usvojenim predlogom predsednika Odbora, Odbor je o navedenim tačkama utvrđenog dnevnog reda vodio zajednički jedinstveni pretres.

Diskusije nije bilo.

Odbor je, u skladu sa članom 157. stav 2. Poslovnika Narodne skupštine, o svakom predlogu odluke o novčanoj kazni, odlučivao posebno.

Na predlog predsednika, Odbor je jednoglasno doneo Odluku o novčanoj kazni iz tačke jedan utvrđenog dnevnog reda, za BALŠU BOŽOVIĆA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 10% osnovne plate narodnog poslanika, u iznosu od 7.171,26 dinara.

Na predlog predsednika, Odbor je jednoglasno doneo odluku o novčanoj kazni iz tačke dva utvrđenog dnevnog reda, za ZORANA ŽIVKOVIĆA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 10% osnovne plate narodnog poslanika, u iznosu od 7.171,26 dinara.

Na predlog predsednika, Odbor je jednoglasno doneo Odluku o novčanoj kazni iz tačke tri utvrđenog dnevnog reda, za SRBISLAVA FILIPOVIĆA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 10% osnovne plate narodnog poslanika, u iznosu od 7.171,26 dinara.

Na predlog predsednika, Odbor je jednoglasno doneo odluku o novčanoj kazni iz tačke četiri utvrđenog dnevnog reda, za NOGO SRĐANA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 10% osnovne plate narodnog poslanika, u iznosu od 7.171,26 dinara.

Na predlog predsednika, Odbor je jednoglasno doneo odluke o novčanim kaznama iz tačke pet utvrđenog dnevnog reda i to za BOŠKA OBRADOVIĆA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 20% osnovne plate narodnog poslanika, u iznosu od 14.342,52 dinara i za SONjU PAVLOVIĆ, narodnog poslanika koja se kažnjava novčanom kaznom u visini od 10% osnovne plate narodnog poslanika, u iznosu od 7.171,26 dinara.

Na predlog predsednika, Odbor je jednoglasno doneo odluke o novčanim kaznama iz tačke šest utvrđenog dnevnog reda i to za RADOSLAVA MILOJIČIĆA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 10% osnovne plate narodnog poslanika, u iznosu od 7.171,26 dinara i za DIJANU VUKOMANOVIĆ, narodnog poslanika na stalnom radu u Narodnoj skupštini, koja se kažnjava novčanom kaznom u visini od 10% osnovne plate narodnog poslanika, u iznosu od 7.171,26 dinara.

Na predlog predsednika, Odbor je jednoglasno doneo Odluku o novčanoj kazni iz tačke sedam utvrđenog dnevnog reda, za MIROSLAVA ALEKSIĆA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 10% osnovne plate narodnog poslanika, u iznosu od 7.171,26 dinara.

**Osma - deseta tačka dnevnog reda:** Razmatranje predloga predsednika Narodne

skupštine za donošenje rešenja o nastavku rada Miroslava Šestovića na položaju šefa Kabineta predsednika Narodne skupštine; Razmatranje zahteva zamenika generalnog sekretara Narodne skupštine za dobijanje saglasnosti za zasnivanje radnog odnosa na neodređeno vreme sa novim licima u Službi Narodne skupštine; Razmatranje predloga zamenika generalnog sekretara Narodne skupštine za donošenje rešenja o nastavku rada na položaju, do isteka roka na koji su postavljeni, za Radoslava Vujovića, Darija Kukolja i Marinu Šuković.

U skladu sa usvojenim predlogom predsednika Odbora, Odbor je o navedenim tačkama utvrđenog dnevnog reda vodio zajednički jedinstveni pretres.

Predsednik Odbora je upoznao članove i zamenike Odbora sa predlozima koje su uputili predsednik Narodne skupštine i zamenik generalnog sekretara za donošenje rešenja o nastavku rada na položaju Miroslava Šestovića, Radoslava Vujovića, Darija Kukolja i Marinu Šuković, jer je Odbor članom 134. Zakona o državnim službencima kao i novom Odlukom o organizaciji i radu Službe Narodne skupštine obavezan da donese nova rešenja o postavljenjima, po stupanju na snagu novog Pravilnika.

Predsednik Odbora je takođe, upoznao članove i zamenike Odbora da je zamenik generalnog sekretara podneo zahtev za dobijanje saglasnosti za prijem novih lica u Službi Narodne skupštine, radi popunjavanja slobodnih radnih mesta za ukupno 6 izvršilaca, za koje su obezbeđena finansijska sredstava Zakonom o budžetu Republike Srbije za 2018. godinu. Ukazao je da je odredbom člana 6. stav 3. Zakona o izmenama i dopunama Zakona o budžetskom sistemu propisano da se radni odnos sa novim licima, u Narodnoj skupštini i nezavisnim državnim organima i organizacijama koje bira Narodna skupština, može zasnovati, uz saglasnost Odbora, i u skladu sa Odlukom o postupku za pribavljanje saglasnosti za zasnivanje radnog odnosa sa novim licima i dodatno radno angažovanje u službama Narodne skupštine i nezavisnih državnih organa i organizacija.

Diskusije nije bilo.

Odbor je, u skladu sa članom 157. stav 2. Poslovnika Narodne skupštine, o svakom predlogu, odnosno zahtevu, odlučivao posebno.

 Na predlog predsednika, Odbor je jednoglasno doneo Rešenje o nastavku rada Miroslava Šestovića na položaju šefa Kabineta predsednika Narodne skupštine, do isteka vremena na koje je postavljen, iz tačke osam dnevnog reda.

 Na predlog predsednika, Odbor je jednoglasno doneo Zaključak o davanju saglasnosti za zasnivanje radnog odnosa na neodređeno vreme sa novim licima u Službi Narodne skupštine, ukupno šest izvršilaca, iz tačke devet dnevnog reda.

 Na predlog predsednika, Odbor je jednoglasno doneo Rešenje o nastavku rada Radoslava Vujovića na položaju pomoćnika generalnog sekretara – rukovodioca Sektora za zakonodavstvo, do isteka vremena na koje je postavljen, iz tačke deset dnevnog reda.

 Na predlog predsednika, Odbor je jednoglasno doneo Rešenje o nastavku rada Darija Kukolja na položaju vršioca dužnosti pomoćnika generalnog sekretara -rukovodilac Sektora za operativno-tehničke poslove i informacione tehnologije, do isteka vremena na koje je postavljen, iz tačke deset dnevnog reda.

Na predlog predsednika, Odbor je jednoglasno doneo Rešenje o nastavku rada Marine Šuković na položaju vršioca dužnosti pomoćnika generalnog sekretara - rukovodilac Sektora za opšte poslove do isteka vremena na koje je postavljen, iz tačke deset dnevnog reda.

\*\*\*

Sednica je završena u 14,37 časova.

Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

Svetlana Dedić dr Aleksandar Martinović